Տենդրովսկայա ցամաքալեզվակ

Տենդրովսկայա ցամաքալեզվակ, կամ Տենդրա (ուկրաիներեն՝ Тендрівська коса), կղզի Սև ծովում, Ուկրաինայի հարավարևմտյան ափեզրի մոտ, Խերսոնի մարզում։ Տենդրովսկայա ցամաքալեզվակը ձգվում է հյուսիսարևմտյան ուղղությամբ 65 կմ, իսկ լայնությունը հասնում է 1,8 կմ։ Տարածքը 38 կմ² է։ Կղզու ամենաբարձր կետը ունի 2,5 մ բարձրություն ծովի մակերևույթից։ Մայրցամաքից կղզին բաժանված է Տենդրովսկայա ծովածոցով։ Առաջացել է ծովի կողմից ավազի և խեցիների կուտակման արդյունքում։ Ցամաքալեզվակի մակերևույթը ցածրադիր է։ Արևմտյան կողմը լայնացած է։ Տենդրովսկայա ցամաքալեզվակի վրա աճում են նոսր խոտեր և թփուտներ։ Կղզու մեծ մասը մտնում է Սևծովյան կենսոլորտային արգելոցի կազմի մեջ։ Տես նաև Ուկրաինայի կղզիների ցանկ